CELEX: 62015TN0368
Language: el
Date: 2015-07-10 00:00:00
Title: Υπόθεση T-368/15: Προσφυγή-αγωγή της 10ης Ιουλίου 2015 — Alcimos Consulting κατά ΕΚΤ

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/64
            
         Προσφυγή-αγωγή της 10ης Ιουλίου 2015 — Alcimos Consulting κατά ΕΚΤ
   (Υπόθεση T-368/15)
   (2015/C 302/79)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: Alcimos Consulting SMPC (Αθήνα, Ελλάδα) (εκπρόσωπος: Φ. Ροδολάκη, δικηγόρος)
   
      Καθής-εναγομένη: Ευρωπαϊκή Κεντρική Τράπεζα
   
      Αιτήματα
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να κρίνει το εισαγωγικό δικόγραφό της παραδεκτό·
            
         
               —
            
            
               να κηρύξει τις από 28 Ιουνίου 2015 και 6 Ιουλίου 2015 αποφάσεις του διοικητικού συμβουλίου της Ευρωπαϊκής Κεντρικής Τράπεζας άκυρες, ή επικουρικώς ανίσχυρες, και
            
         
               —
            
            
               να επιδικάσει στην προσφεύγουσα-ενάγουσα συμβολική αποζημίωση ύψους ενός ευρώ.
            
         
      Λόγοι και κύρια επιχειρήματα
   
   Προς στήριξη των αιτημάτων της, η προσφεύγουσα-ενάγουσα προβάλλει τέσσερις λόγους.
   
               1.
            
            
               Πρώτον, ότι η Ευρωπαϊκή Κεντρική Τράπεζα (στο εξής: ΕΚΤ) παρέβη το άρθρο 14, παράγραφος 4, του καταστατικού του Ευρωπαϊκού Συστήματος Κεντρικών Τραπεζών (ΕΣΚΤ), στο μέτρο που [έκρινε ότι] η απόρριψη του αιτήματος της Τράπεζας της Ελλάδος για αύξηση του Μηχανισμού Έκτακτης Ρευστότητας (ELA) προς τις ελληνικές τράπεζες δεν αντέβαινε στους σκοπούς και στην αποστολή του ΕΣΚΤ.
            
         
               2.
            
            
               Δεύτερον, ότι η ΕΚΤ παρέβη τα άρθρα 4 και 5 ΣΕΕ, καθόσον ενήργησε ultra vires όταν απέρριψε το σχετικό αίτημα της Τράπεζας της Ελλάδος.
            
         
               3.
            
            
               Τρίτον, ότι η ΕΚΤ έλαβε υπόψη πολιτικές σκοπιμότητες και, ως εκ τούτου, παρέβη το άρθρο 130 ΣΛΕΕ, στο οποίο κατοχυρώνεται η ανεξαρτησία της.
            
         
               4.
            
            
               Τέταρτον, ότι οι προσβαλλόμενες αποφάσεις της ΕΚΤ παραβιάζουν την αρχή της αναλογικότητας, δεδομένου ότι η προώθηση της ομαλής λειτουργίας των συστημάτων πληρωμών στην οποία αναφέρεται το άρθρο 127, παράγραφος 2, ΣΛΕΕ είναι ένα από τα τέσσερα βασικά καθήκοντα του ΕΣΚΤ, ενώ η περαιτέρω αύξηση του ELA προς τις ελληνικές τράπεζες, με τις ενδεχομένως αμελητέες συνέπειές της για την εφαρμογή της κοινής νομισματικής πολιτικής, θα έθιγε σε μικρότερο βαθμό τους σκοπούς της ΕΚΤ.